มุมมองไตรมาส 3 ปี 2016 (4-8 กรกฎาคม 2559) โดย ดร.วิศิษฐ์ องค์พิพัฒนกุล - FINNOMENA
26 ส.ค. 2560

มุมมองในไตรมาส 3 ปี 2016
Brexit ทำให้ลดการคาดการณ์ต่อเศรษฐกิจโลก แต่จะมาพร้อมด้วยนโยบายกระตุ้นเศรษฐกิจของธนาคารกลางทั่วโลกและงบประมาณที่เพิ่มขึ้น
คาดการณ์ว่า Fed จะไม่ขึ้นดอกเบี้ยในปีนี้และอาจจะขึ้นดอกเบี้ยอีกครั้งในไตรมาส 2 ปีหน้าเป็นอย่างเร็วแทน รวมทั้งนักวิเคราะห์อาจปรับการคาดการณ์ว่า Fed อาจลดดอกเบี้ยในปี 2019
คาดการณ์การทำ QE อีกรอบของธนาคารญี่ปุ่นในปลายเดือน ก.ค. ด้วยการซื้อหุ้นที่เป็น ETF มากขึ้น ทำให้การทำ QE เพิ่มขึ้นจาก 80 ล้านๆ เยนเป็น 90 ล้านๆ เยนต่อเดือน BOJ อาจลดดอกเบี้ยนโยบายลงเพิ่มเติมจาก -10 bps มาสู่ -20 หรือ -30 bps ในต้นปีหน้า
คาดการณ์ ECB และธนาคารกลางอังกฤษเข้าสู่การลดดอกเบี้ยอีกครั้ง และ ECB อาจยึดระยะเวลา QE ออกไปเป็นครั้งที่ 4
ธนาคารกลางของอินเดีย, อินโดนีเซีย มีโอกาสที่จะปรับลดอัตราดอกเบี้ยนโยบายอีกครั้ง (ตามธนาคารกลางเกาหลี)
นโยบายของธนาคารกลางโลกกำลังดำเนินไปสู่บริบทใหม่ (The next monetary regime) จาก QE 1,2 และ 3 , QE ของประเทศสหรัฐ, QE ของธนาคารยุโรป, QE ของธนาคารญี่ปุ่น สู่อัตราดอกเบี้ยนโยบายติดลบ และจะเข้าสู่ ธนาคารกลางอัดฉีดเม็ดเงินผ่านนโยบายการคลัง ที่สามารถทำได้โดย
1.) การใช้จ่ายด้านพื้นฐานโดยตรง
2.) ธนาคารกลางอัดฉีดเม็ดเงินผ่านนโยบายการคลังให้รัฐบาล โดยผ่านการออกพันธบัตรระยะยาวมากๆ และถือจนครบอายุ
3.) ธนาคารกลางให้ธนาคารพาณิชย์กู้ในอัตราดอกเบี้ยติดลบ (เหมือน TLTRO II ของธนาคารกลางยุโรป)
เป็นปัจจัยให้เส้นอัตราผลตอบแทนหรือ Yield Curve มีความชันขึ้น และเป็นความพยายามที่จะทำให้เศรษฐกิจกลับมาฟื้นฟูอีกครั้งหนึ่ง
ปรากฏการณ์ “Yield hungry” ในประเทศส่งผลให้ผลตอบแทนพันธบัตรระยะ 10 ปีของไทย ปรับตัวต่ำกว่าของสหรัฐฯ
ดอกเบี้ยที่แท้จริงจะติดลบก่อให้เกิดภาวะความต้องการการลงทุนในสินทรัพย์เสี่ยงทั่วโลกโดยเฉพาะหุ้นในตลาดเกิดใหม่รวมหุ้นไทยและทองคำ รวมทั้งการเคลื่อนย้ายเม็ดเงินจากพันธบัตรเข้าหุ้น
มอง target ของ SET ที่ 1,500-1,550 ช่วงครึ่งปีหลังของปี 2016 แต่ช่วงสั้น SET Index อาจจะมีแนวต้านที่ 1,470-1,480 Brexit จะไม่ทำให้หุ้นไทยหลุดต่ำ 1,400
การฟื้นตัวของรายได้ภาคเกษตรกรรมจะทำให้หุ้นในภาคการเกษตร การบริโภคภายในและหุ้นภาคอุตสาหกรรมยานยนต์ Outperform
ที่มาบทความ : https://www.facebook.com/460106474094906/photos/a.460987304006823.1073741828.460106474094906/870044626434420/?type=3&theater
แท็ก:
แชร์บทความ:
ผู้เขียน
Dr.Visit Ongpipattanakul
หนึ่งในผู้เชี่ยวชาญเรื่องเงินทุนเคลื่อนย้าย (Fund Flow) ระดับแนวหน้าของเมืองไทย ปัจจุบันดำรงตำแหน่ง กรรมการผู้จัดการ บริษัทหลักทรัพย์ ทรีนีตี้